“นายกฯ” ยันไม่ทิ้งคดีทุจริตจำนำข้าว สั่งเร่งติดตาม ก่อนหมดอายุความ ม.ค.64
"พล.อ.ประยุทธ์ จันทร์โอชา" นายกรัฐมนตรี ยันไม่ทิ้งคดีทุจริตจำนำข้าว สั่งการ "วิษณุ เครืองาม" รองนายกฯ ฝ่ายกฎหมาย เร่งติดตาม ก่อนหมดอายุความ ม.ค.64
"พล.อ.ประยุทธ์ จันทร์โอชา" นายกรัฐมนตรี ยันไม่ทิ้งคดีทุจริตจำนำข้าว สั่งการ "วิษณุ เครืองาม" รองนายกฯ ฝ่ายกฎหมาย เร่งติดตาม ก่อนหมดอายุความ ม.ค.64
5 ต.ค. 2563

พล.อ.ประยุทธ์ จันทร์โอชา นายกรัฐมนตรี และรัฐมนตรีว่าการกระทรวงกลาโหม (รมว.กลาโหม) กล่าวถึงความคืบหน้าการชดใช้ค่าเสียหายในคดีโครงการรับจำนำข้าวในส่วนของนางสาวยิ่งลักษณ์ ชินวัตร อดีตนายกรัฐมนตรี และ เจ้าหน้าที่รัฐที่เกี่ยวข้อง เนื่องจากคดีจะขาดอายุความเดือน ม.ค.64 ว่า ได้สั่งการให้นายวิษณุ เครืองาม รองนายกรัฐมนตรีฝ่ายกฎหมาย ติดตามเรื่องนี้ว่าผลการดำเนินการเป็นอย่างไร ซึ่งขณะนี้ยังมีเวลาก่อนที่คดีจะขาดอายุความในเดือนมกราคมปีหน้า โดยได้ติดตามเรื่องนี้เป็นพิเศษ ไม่เคยทอดทิ้งเรื่องเหล่านี้แต่อย่างใด